B4-1446, 1447, 1457 και 1458/95

Ψήφισμα σχετικά με την οικονομική και νομισματική ένωση

Το Ευρωπαϊκό Κοινοβούλιο,

- έχοντας υπόψη την Συνθήκη για την Ευρωπαϊκή Ένωση,

- έχοντας υπόψη το Πράσινο Βιβλίο της Επιτροπής σχετικά με τις πρακτικές ρυθμίσεις για την καθιέρωση του ενιαίου νομίσματος (COM(95)0333),

- έχοντας υπόψη το ψήφισμά του της 25ης Οκτωβρίου 1995 ((ΣΠ της ημερομηνίας αυτής, Μέρος ΙΙ, Σημείο 9.)) για το θέμα αυτό,

- έχοντας υπόψη την έκθεση του Ευρωπαϊκού Νομισματικού Ινστιτούτου σχετικά με τη μετάβαση στο ενιαίο νόμισμα,

- έχοντας υπόψη τα πορίσματα του Ευρωπαϊκού Συμβουλίου των Καννών,

Α. επιβεβαιώνοντας τη συμβολή της νομισματικής ένωσης στην εμβάθυνση της Ευρωπαϊκής Ένωσης, την ολοκλήρωση της εσωτερικής αγοράς, την ευημερία και την απασχόληση και την ως εκ τούτου μεγαλύτερη πολιτική και οικονομική ασφάλεια,

Β. έχοντας ανησυχήσει από τις δηλώσεις εκπροσώπων διαφόρων κρατών μελών, καθώς και αξιωματούχων των Κεντρικών Τραπεζών κρατών μελών και της Επιτροπής, οι οποίες είναι δυνατόν να υπονομεύσουν την εμπιστοσύνη των αγορών σε ό,τι αφορά την έναρξη του τρίτου σταδίου της ΟΝΕ την 1η Ιανουαρίου 1999 το αργότερο, και να υποσκάψουν την αξιοπιστία της ΟΝΕ μεταξύ του ευρύτερου κοινού,

1. υπογραμμίζει ότι το άρθρο 109Ι, παράγραφος 4 της Συνθήκης ΕΚ ορίζει αμετακλήτως ότι «αν, ως το τέλος του 1997, δεν έχει ορισθεί η ημερομηνία ενάρξεως του τρίτου σταδίου, το τρίτο στάδιο αρχίζει την 1η Ιανουαρίου 1999«[semigr ] καλεί συνεπώς το Ευρωπαϊκό Συμβούλιο στη Μαδρίτη να επιβεβαιώσει με ανέκκλητο τρόπο την ημερήσια διάταξη και το χρονοδιάγραμμα για την ΟΝΕ όπως θεσπίσθηκε στη Συνθήκη[semigr ]

2. επιμένει στο να εμπλακεί πλήρως και εγκαίρως μαζί με την Επιτροπή, το Συμβούλιο και το ΕΝΙ στην προπαρασκευαστική διαδικασία που θα οδηγήσει στην ΟΝΕ και στην καθιέρωση του ενιαίου νομίσματος, με πλήρη σεβασμό της Συνθήκης και της απαιτούμενης διαφάνειας έτσι ώστε να εξασφαλισθεί η αποδοχή της από το κοινό και από τις αγορές[semigr ]

3. καλεί την Επιτροπή να ενισχύσει σημαντικά τα υπάρχοντα μέτρα διαρθρωτικής ενίσχυσης, προκειμένου να καταπολεμηθεί η εμφάνιση μεγαλύτερων περιφερειακών ανισοτήτων εντός των συμμετεχόντων κρατών μελών ύστερα από την εισαγωγή του ενιαίου νομίσματος[semigr ]

4. χαιρετίζει τις πρωτοβουλίες για ενίσχυση της σύγκλισης και της σταθερότητας εντός της ΟΝΕ μέσω μιας μεγαλύτερης συμβατότητας των φορολογικών και νομισματικών πολιτικών των κρατών μελών που συμμετέχουν στο ενιαίο νόμισμα[semigr ] απορρίπτει ωστόσο οποιαδήποτε ιδέα για «νομισματική συμφωνία τύπου Σένγκεν» σε ό,τι αφορά τα κριτήρια σύγκλισης και τις υπερβολικές διαδικασίες ως προς τα ελλείμματα ειδικότερα[semigr ] επιμένει κατά συνέπεια ότι η Επιτροπή, το Συμβούλιο και το ΕΝΙ θα πρέπει να ενεργήσουν με πλήρη σεβασμό των διατάξεων της Συνθήκης και των Πρωτοκόλλων της[semigr ] υπογραμμίζει εκ νέου τους αντίστοιχους ρόλους του Συμβουλίου και της Επιτροπής σε ό,τι αφορά την ανάληψη νέων πρωτοβουλιών και υπενθυμίζει τις διατάξεις του άρθρου 104 της Συνθήκης ΕΟΚ[semigr ]

5. τονίζει το γεγονός ότι η διαδικασία που οδηγεί στην οικονομική και νομισματική ένωση και στην καθιέρωση του ενιαίου νομίσματος, είναι πολιτική διαδικασία και όχι απλώς και μόνο ένα τεχνικό ζήτημα[semigr ] υπογραμμίζει ότι η αυστηρή εκπλήρωση των κριτηρίων σύγκλισης είναι το ίδιο σημαντική όπως και η τήρηση του χρονοδιαγράμματος για τη νομισματική ένωση, όπως έχει προβλεφθεί στη Συνθήκη[semigr ] εκφράζει την ανησυχία του για οποιαδήποτε απόπειρα καταστρατήγησης του χρονοδιαγράμματος λόγω τεχνικών δυσχερειών[semigr ]

6. καλεί το Ευρωπαϊκό Συμβούλιο στη Μαδρίτη να λάβει σαφή απόφαση για το νομικό καθεστώς του ενιαίου νομίσματος, έτσι ώστε τα εθνικά νομίσματα να καταστούν απλές εκφράσεις του ενιαίου νομίσματος κατά την έναρξη του τρίτου σταδίου, όπως ορίζεται στο προαναφερθέν ψήφισμα[semigr ] υπό την έννοια αυτή ζητεί να ληφθεί υπόψη η σημασία ενός σαφώς καθορισμένου νομικού καθεστώτος για το ενιαίο νόμισμα τόσο σε ευρωπαϊκό όσο και σε διεθνές επίπεδο[semigr ]

7. ζητεί να καθιερωθεί σύντομα το ενιαίο νόμισμα, με ανώτατη περίοδο το ένα έτος για τη φάση Α, δύο έτη για τη φάση Β και λίγες εβδομάδες για τη φάση Γ[semigr ]

8. καλεί το Ευρωπαϊκό Συμβούλιο στη Μαδρίτη να αποφασίσει για την ονομασία του ενιαίου νομίσματος και των μονάδων του[semigr ]

9. ζητεί από το Ευρωπαϊκό Συμβούλιο της Μαδρίτης να λάβει απόφαση για ένα ρητό χρονοδιάγραμμα και πλαίσιο όσον αφορά τη μετάβαση στο ενιαίο νόμισμα, έτσι ώστε να εξασφαλισθεί πλήρως το αμετάκλητο της διαδικασίας μετάβασης[semigr ]

10. ζητεί από την Επιτροπή, το Συμβούλιο και το ΕΝΙ να παράσχουν διαβεβαιώσεις ότι οποιεσδήποτε αλλαγές σε στατιστικούς ορισμούς ή μεθόδους συλλογής δεδομένων, ως μέρος της μετάβασης προς το ενιαίο νόμισμα, δεν θα έχει στρεβλωτική επίδραση στη δυνατότητα των κρατών μελών να εκπληρώσουν τα κριτήρια σύγκλισης[semigr ]

11. εμμένει στο ότι οι νομισματικές αρχές πρέπει σύντομα να δώσουν σαφές μήνυμα στις αγορές και στους λαούς σε ό,τι αφορά την ημερομηνία στην οποία θα έχουν στη διάθεσή τους το ενιαίο νόμισμα τόσο σε χάρτινη όσο και σε μεταλλική μορφή[semigr ]

12. καλεί την Επιτροπή και τις Κεντρικές Τράπεζες να ενσωματώσουν ειδικά χαρακτηριστικά στη σχεδίαση των ευρωπαϊκών χαρτονομισμάτων προκειμένου να βοηθηθούν οι πολίτες με προβλήματα όρασης[semigr ]

13. ζητεί να εξακολουθήσει να υπάρχει και κατά την τρίτη φάση το κοινό Ευρωπαϊκό Νομισματικό Σύστημα[semigr ] το ενιαίο νόμισμα θα αφήνει εκτός ΟΝΕ τα νομίσματα εκείνων των χωρών της Ένωσης που δεν συμμετέχουν ευθύς εξ αρχής σε αυτήν[semigr ] ζητεί επομένως από το Ευρωπαϊκό Συμβούλιο της Μαδρίτης να εκπέμψει σαφές πολιτικό σήμα προς την κατεύθυνση αυτή, με στόχο να αποφευχθεί οποιαδήποτε διάσπαση της διαδικασίας ολοκλήρωσης και οποιαδήποτε εκτροπή της ενιαίας αγοράς[semigr ]

14. επιδοκιμάζει την πλήρη συμμετοχή όλων των κρατών μελών στην προετοιμασία της μετάβασης προς το ενιαίο νόμισμα, συμπεριλαμβανομένων και εκείνων των κρατών μελών για τα οποία ισχύει η ρήτρα μη συμμετοχής τους, επικροτεί δε την προοπτική της συνεχούς συνεργασίας στο μέλλον[semigr ]

15. ζητεί από την Επιτροπή, το Συμβούλιο και το ΕΝΙ να εξασφαλίσουν ότι η μετάβαση στο ενιαίο νόμισμα θα λαμβάνει πλήρως υπόψη τις ανησυχίες όχι μόνον των αγορών αλλά και των Ευρωπαίων πολιτών[semigr ] ζητεί ένα προσεκτικό σχεδιασμό της διαδικασίας μετάβασης έτσι ώστε να επιτευχθεί με ομαλό για τους πολίτες τρόπο[semigr ]

16. καλεί την Επιτροπή να αναλάβει και να εφαρμόσει το συντομότερο δυνατό, σε συνδυασμό και με την πλήρη συνεργασία του Κοινοβουλίου, ενημερωτικές εκστρατείες που θα έχουν ως αποδέκτες τους πολίτες, τις επιχειρήσεις και τις τράπεζες[semigr ]

17. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, το ΕΝΙ, τους κυβερνήτες των Κεντρικών Τραπεζών καθώς και στις κυβερνήσεις και τα κοινοβούλια των κρατών μελών.